Զրույցի ընթացքում անդրադարձ կատարվեց սփյուռքի խնդիրներին, համահայկական հայեցակարգերի անհրաժեշտությանը: «Հիմա Հայաստանի Հանրապետությունը ևս պիտի դերակատարություն ստանձնի աշխատելու սփյուռքյան այն կառույցների հետ, որոնք պետականության շահն են առաջ տանում: Հայաստանը՝ որպես կապող կամուրջ, շատ թույլ է եղել նախկինում: Ոչ ոք իրավունք չունի խառնվելու համայնքերի ներքին գործերին, սակայն պիտի մշակվեն մի քանի հայեցակարգեր, որոնց շուրջ պիտի լինի համահայկական-համազգային կոնսենսուս: Շատ հաճախ անձնական տարաձայնությունները պիտի ստորադասվեն»,-շեշտեց նախարարի պաշտոնակատարը: